Source: http://www.euroavocatura.ro/print2.php?print2=lege&idItem=1618
Timestamp: 2020-05-29 16:07:37+00:00
Document Index: 12051481

Matched Legal Cases: ['articolul 4', 'articolul 50', 'articolul 51', 'articolul 511', 'Articolul 511', 'articolul 142']

Integral: OUG 62/2019 pentru modificarea si completarea OUG 34/2008 privind organizarea si functionarea Sistemului national unic pentru apeluri de urgenta si pentru completarea OUG nr. 111/2011 privind comunicatiile electronic
Prima pagină » Legislaţie » Integral: OUG 62/2019 pentru modificarea si completarea OUG 34/2008 privind organizarea si functionarea Sistemului national unic pentru apeluri de urgenta si pentru completarea OUG nr. 111/2011 privind comunicatiile electronic
Ordonanta de urgenta a Guvernului nr. 111/2011 privind comunicatiile electronice, publicata in Monitorul Oficial al Romaniei, Partea I, nr. 925 din 27 decembrie 2011, aprobata cu modificari si completari prin Legea nr. 140/2012, cu modificarile si completarile ulterioare, se completeaza dupa cum urmeaza:
1. La articolul 4 alineatul (1), dupa punctul 54 se introduc patru noi puncte, punctele 55-58, cu urmatorul cuprins:
"55. date de identificare a utilizatorului final al cartelei SIM - in cazul persoanei fizice cu cetatenie romana - datele cu caracter personal prevazute in actul de identitate constand in nume, prenume, cod numeric personal, precum si, daca sunt mentionate in actul de identitate, adresa de domiciliu si adresa de resedinta, respectiv, in cazul persoanelor fizice fara cetatenie romana - nume, prenume, seria si numarul actului de identificare, tara emitenta, adresa de resedinta, in cazul rezidentilor, precum si, daca sunt mentionate in actul de identificare, codul numeric personal sau echivalentul acestuia si data nasterii; in cazul persoanelor juridice - denumirea, sediul si codul unic de identificare/codul de identificare fiscala, precum si datele cu caracter personal, prevazute mai sus, ale reprezentantului legal al persoanei juridice;
56. date de identificare a utilizatorului final al serviciilor de telefonie destinate publicului la puncte fixe - in cazul persoanei fizice cu cetatenie romana - datele cu caracter personal prevazute in actul de identitate constand in nume, prenume, cod numeric personal, precum si, daca sunt mentionate in actul de identitate, adresa de domiciliu si adresa de resedinta, respectiv, in cazul persoanelor fizice fara cetatenie romana, nume, prenume, seria si numarul actului de identificare, tara emitenta, adresa de resedinta, in cazul rezidentilor, precum si codul numeric personal sau echivalentul acestuia si data nasterii, daca acestea sunt mentionate in actul de identificare; in cazul persoanelor juridice - denumirea, sediul si codul unic de identificare/codul de identificare fiscala, precum si datele cu caracter personal, prevazute mai sus, ale reprezentantului legal al persoanei juridice;
57. act de identitate - actul prevazut de dispozitiile art. 12 alin. (3) din Ordonanta de urgenta a Guvernului nr. 97/2005 privind evidenta, domiciliul si actele de identitate ale cetatenilor romani, republicata, cu modificarile si completarile ulterioare;
58. act de identificare - actul in baza caruia este permisa intrarea, respectiv sederea pe teritoriul Romaniei a persoanelor fizice fara cetatenie romana."
2. La articolul 50, dupa alineatul (4) se introduce un nou alineat, alineatul (5), cu urmatorul cuprins:
"(5) Prelucrarea datelor cu caracter personal efectuata in activitatea de furnizare a serviciilor de comunicatii electronice in conformitate cu dispozitiile prezentului capitol, precum si implementarea masurilor tehnice si organizatorice pentru asigurarea securitatii prelucrarii se realizeaza cu respectarea, de catre furnizorii de servicii de comunicatii electronice, a reglementarilor legale aplicabile in domeniul protectiei datelor cu caracter personal."
3. Dupa articolul 51 se introduce un nou articol, articolul 511, cu urmatorul cuprins:
"Articolul 511
(1) Furnizarea serviciilor de telefonie destinate publicului la puncte mobile, pentru care plata se face in avans, se realizeaza, incepand cu data de 1 ianuarie 2020, numai dupa ce furnizorul acestor servicii a colectat, prin intermediul unui formular in format fizic sau electronic, inclusiv prin mijloace electronice de comunicare la distanta, datele de identificare ale utilizatorului final al cartelei SIM, prevazute la art. 4 alin. (1) pct. 55.
(2) Prelucrarea datelor cu caracter personal ale utilizatorului final al cartelei SIM -persoana fizica sau ale reprezentantului legal al utilizatorului final al cartelei SIM - persoana juridica, colectate potrivit prezentului articol, este permisa pana la implinirea unui termen de 3 luni de la data incetarii furnizarii serviciului de telefonie destinate publicului la puncte mobile. La implinirea termenului, datele se sterg sau, dupa caz, se distrug.
(3) Atunci cand datele cu caracter personal ale utilizatorului final al cartelei SIM persoana fizica sau ale reprezentantului legal al utilizatorului final al cartelei SIM persoana juridica se colecteaza in format electronic, acestia transmit furnizorului de servicii de telefonie destinate publicului la puncte mobile si o copie a actului de identitate, respectiv a actului de identificare valid in vederea verificarii corectitudinii acestor date. Copia actului de identitate, respectiv a actului de identificare valid se sterge sau, dupa caz, se distruge de catre furnizor la implinirea unui termen de cel mult 30 de zile de la data colectarii.
(4) Prin exceptie de la prevederile alin. (1), in cazul utilizatorilor finali de cartele SIM care, la data de 31 decembrie 2019, beneficiaza de servicii de telefonie destinate publicului la puncte mobile, pentru care plata se face in avans, furnizorul acestor servicii colecteaza, in conditiile prevazute la alin. (1), datele de identificare ale acestora prevazute la art. 4 alin. (1) pct. 55, pana cel tarziu la data de 31 august 2020.
(5) Incepand cu data de 1 septembrie 2020 este interzisa furnizarea serviciilor de telefonie destinate publicului la puncte mobile, pentru care plata se face in avans, prin intermediul cartelelor SIM ai caror utilizatori finali nu au pus la dispozitia furnizorului acestor servicii, in conditiile alin. (4), datele de identificare.
(6) Fara a aduce atingere altor dispozitii legale aplicabile, datele colectate in temeiul prezentului articol sunt puse numai la dispozitia administratorului Sistemul national unic pentru apeluri de urgenta si sunt utilizate de catre acesta in conformitate cu prevederile Ordonantei de urgenta a Guvernului nr. 34/2008, aprobata cu modificari si completari prin Legea nr. 160/2008, cu modificarile si completarile ulterioare.
(7) In cazul pierderii sau furtului cartelei SIM, utilizatorul final al cartelei SIM informeaza furnizorul de servicii de telefonie destinate publicului la puncte mobile, care are obligatia de a inceta de indata furnizarea serviciilor prin intermediul respectivei cartele SIM.
(8) In vederea indeplinirii obligatiilor care revin furnizorului de servicii de telefonie destinate publicului la puncte mobile potrivit art. 18 alin. (1) din Ordonanta de urgenta a Guvernului nr. 34/2008, aprobata cu modificari si completari prin Legea nr. 160/2008, cu modificarile si completarile ulterioare, in cazul modificarii datelor de identificare colectate conform prezentului articol, utilizatorul final al cartelei SIM pune la dispozitia furnizorului, in formatul stabilit de acesta din urma, date de identificare actualizate, in termen de 10 zile lucratoare de la data emiterii documentului care atesta modificarea survenita.
(9) In cazul in care actualizarea datelor de identificare in conformitate cu alin. (8) se realizeaza in format electronic, dispozitiile alin. (3) sunt aplicabile in mod corespunzator. "
4. La articolul 142, dupa punctul 19 se introduc doua noi puncte, punctele 191 si 192, cu urmatorul cuprins:
"191. furnizarea serviciilor de telefonie destinate publicului la puncte mobile pentru care plata se face in avans cu incalcarea obligatiilor prevazute la art. 511 alin. (1) si (5);
192. nerespectarea obligatiei prevazute de dispozitiile art. 511 alin. (7);".
(1) In vederea asigurarii capacitatii de interconectare cu furnizorii de retele publice de comunicatii electronice mobile, precum si pentru procesarea primara a informatiilor de localizare obtinute pe baza echipamentului terminal in vederea utilizarii la nivelul SNUAU, prin derogare de la prevederile art. 30 alin. (2) din Legea nr. 500/2002 privind finantele publice, cu modificarile si completarile ulterioare, se aproba alocarea in bugetul Serviciului de Telecomunicatii Speciale, la titlul 71 "Active nefinanciare", a sumei de 3.392 mii lei din Fondul de rezerva bugetara la dispozitia Guvernului, prevazut in bugetul de stat pe anul 2019.
(2) Diferenta dintre suma de 3.392 mii lei, alocata din Fondul de rezerva bugetara la dispozitia Guvernului, si valoarea contractelor de achizitie publica incheiate pentru realizarea obiectivului prevazut la alin. (1) se restituie la Fondul de rezerva bugetara la dispozitia Guvernului pana la sfarsitul anului 2019.
(3) Se autorizeaza Ministerul Finantelor Publice sa introduca, la propunerea ordonatorului principal de credite, modificarile corespunzatoare in structura bugetului de stat si in volumul si structura bugetului Serviciului de Telecomunicatii Speciale pe anul 2019.
Prevederile art. I pct. 9 privind fapta de transmitere de mesaje abuzive la numarul 114 si fapta de alertare falsa a agentiilor specializate de interventie, precum si dispozitiile art. II pct. 4 referitoare la nerespectarea obligatiei privind incetarea furnizarii serviciilor de telefonie destinate publicului la puncte mobile in conditiile dispozitiilor art. 511 alin. (7) intra in vigoare in termen de 30 de zile de la data publicarii prezentei ordonante de urgenta in Monitorul Oficial al Romaniei, Partea I.